Saglasno članu 54 stav 1 tačka 29 Statuta Glavnog grada ("Sl. list CG-Opštinski propisi", broj 8/19), Skupština Glavnog grada - Podgorice, na sjednici održanoj dana 15. maja 2020. godine, razmatrala je Izvještaj o radu "Deponija" d.o.o. Podgorica za 2019.godinu i na osnovu člana 123 Poslovnika Skupštine Glavnog grada ("Sl. list CG-Opštinski propisi", broj 31/19), donijela sljedeće

**OCJENE I ZAKLJUČKE**

**OCJENE**

"Deponija" d.o.o. Podgorica je u 2019. godini blagovremeno i u cjelosti realizovalo poslove planirane Programom rada za izvještajnu godinu.

U izvještajnom periodu na deponiju "Livade" dopremljeno je 81.757,47 tona komunalnog otpada. Sa teritorije Glavnog grada dopremljeno je 70.990,58 tona komunalnog otpada.Preostala količina otpada dopremljena je sa teritorije opštine Danilovgrad 3.957,40tona, iz Prijestonice Cetinje dopremljeno 6.101,56tona, iz Opštine Plužine 455,54tone, iz Opštine Tivat 7,86tona i iz Opštine Šavnik 244,53 tone.Navedene količine komunalnog otpada dopremljene su sa 18.526 vozila. Dopremljenje količine veće su za 2,20 % u odnosu na plan za 2019. godinu, kojim je bilo predviđeno da se na godišnjem nivou odloži 80.000 tona komunalnog otpada.

Pored djelatnosti deponovanja komunalnog otpada, Društvo je u Pogonu za reciklažu čvrstog komunalnog otpada u 2019.godini od ukupne količine dopremljenog komunalnog otpada kao i otkupljenog ambalažnog materijala sa radom u jednoj smjeni tretirano je 15.496,71 tona .

Od količine tretiranog komunalnog otpada i otkupljenog materijala selektirano, presovano i balirano je 2.198,41 tona raznih materijala, i to: kartona 1.463,62 tona, papira 518,34 tona, LDPE51,26 tona, plastike 48,51 tona, pet ambalaže 57,00 tona, željeza 36,34 tona, stakla 21,46 tona i aluminijuma 1,88 tona.

U istom periodu od ukupno tretirane količine komunalnog otpada odvojeno je 906,06 tona kabastog otpada, 46,39 tona guma i na sanitarnu kadu br.3 odloženo 10.521,35 tona organskog otpada. Ostatak je vlaga-voda u količini od 1.824,51 tona sadržana u tretiranom komunalnom otpadu.

Količine tretiranog otpada su za 9,91% veće u odnosu na plan za 2019.godinu, a količine selektiranog otpada su veće za 32,44% u odnosu na planirane selektirane količine za 2019.godinu**.**

U izvještajnom periodu sa zaliha iz prethodnog perioda i selektiranog materijala tokom 2019.godine prometovano je: 1.439,08 tona kartona , 557,71 tona papira, 138,30 tona HDPE plastike,6,82 tona najlona, 43,44 tona pet ambalažei 1,24 tona željeza.

U Pogonu za reciklažu vozila van upotrebe primljeno je 23 vozila.Od broja primljenih vozila i sa zaliha iz prethodnog perioda dekontamirano je 34 vozila čijim tretiranjem je izdvojeno 32,6 tona materijala: željeza 14,22 tona, željezo-limovina 14,98 tona, aluminijuma 0,7 tona, plastike 1,26 tona, auto-guma 0,78 tona i auto djelova 0,66 tona

Odbor direktora Društva održao je dvanaest (12) elektronskih i deset (10) redovnih sjednica, na kojima je  razmatrao značajna pitanja iz rada i poslovanja Društva i donio odgovarajuće odluke u skladu sa zakonskim i statutarnim ovlašćenjima.

Društvo je u izvještajnom periodu kontinuirano sarađivalo sa Sekretarijatom za komunalne poslove i saobraćaj, „Čistoća“ d.o.o. Podgorica, NVO koje se bave zaštitom životne sredine i ostalim eksternim organizacijama, što je doprinijelo kvalitetnijem poslovanju ovog Društva.

Društvo je i tokom 2019.godine nastavilo kontinuiranu saradnju sa „Čistoća“ d.o.o, koja u ime i za račun ovog Društva, vrši naplatu potraživanja po osnovu deponovanja komunalnog otpadaod korisnika fizičkih lica**.** U cilju unaprjeđenja selekcije otpada, Društvo je sarađivalo sa Sekretarijatom za komunalne poslove u skladu sa Planom upravljanja komunalnim i neopasnim građevinskim otpadom.

U proteklom periodu CISK je vršio ocjenjivanje usglašenosti integrisanog sistema menadžmenta i na osnovu pozitivne ocjene odobrio sertifikaciju ovom Društvu dodjeljujući:Sertifikat kojim se potvrđuje da je sistem menadžmenta kvalitetom organizacije „Deponija“ d.o.o. Podgorica usaglašen sa standardom za sistem menadžmenta kvalitetom MEST EN ISO 9001:2016;, Sertifikat kojim se potvrđuje da je sistem menadžmenta zaštitom životne sredine organizacije „Deponija“ d.o.o. Podgorica usaglašen sa standardom za sistem menadžmenta zaštitom životne sredine MEST EN ISO 14001:2016, Sertifikat kojim se potvrđuje da je sistem menadžmenta zaštitom zdravlja i bezbjednosti na radu „Deponija“ d.o.o. Podgorica usaglašen sa standardom za sistem menadžmenta zaštitom zdravlja i bezbjednosti na radu MEST ISO 45001:2018.

Tokom 2019.godine Društvo je imalo nekoliko studijskih posjeta u cilju unaprjeđenja sistema upravljanja komunalnim otpadom izaštite životne sredine.

Nastavljena je saradnja sa vaspitno- obrazovnim ustanovama sa teritorije Glavnog grada kroz projekat „Otpad-resurs koji treba iskoristiti - primarna selekcija“ koji realizuje Sekretarijat za komunalne poslove Glavnog grada u saradnji sa „Medix“ d.o.o. Podgorica .Cilj edukacije je podizanje svijesti o značaju selektivnog sakupljanja otpada, odnosno odvajanja suve i mokre frakcije , što ima za cilj produženje trajanja sanitarne kade i vecu efikasnost u radu RRC-a.

U Društvu je na dan 31.12.2019. godine bilo zaposleno 159 izvršioca od čega 156 na neodređeno i 3 na određeno vrijeme.

Materijalno tehnička opremljenost Društva kroz postojeću i realizovanu potrebnu nabavku u izvještajnom periodu obezbijedila je kvalitetnu i blagovremenu realizaciju poslova javne funkcije i ostalih djelatnosti povjerenih ovom Društvu.

U toku 2019.godine "Deponija" d.o.o. Podgorica je ostvarilo ukupan prihod u iznosu od 4.570.204,00 eura. Ukupni rashodi  u iznosili su 4.170.071,00 eura.

Na bazi prezentiranih  finansijskih pokazatelja realizovanih u izvještajnom periodu, može se zaključiti da je Društvo u izvještajnom periodu poslovalo pozitivno i ostvarilo bruto dobit u iznosu od 400.133,00 eura. Društvo ima obavezu plaćanja poreza na dobit u iznosu od 22.801,00 eura. Neto dobit Društva za izvještajnu 2019.godinu iznosi 377.332,00 eura.

Prihodi ostvareni po osnovu fakturisane realizacije za pružanje usluga deponovanja komunalnog otpada fizičkim licima (građanima) u iznosu od 1.396.524,00 eura,

Prihodi od prodaje reciklabilnih materijala u iznosu od 139.061,00 eura (na inostranom tržištu 121.860,00 eura i domaćem tržištu 11.080,00 eura) i prihod od sopstvenog sakupljanja u iznosu od 6.121,00 eura.

U izvještajnom periodu za pravna lica ukupno je fakturisano 2.963.599,93 eura, dok je u istom periodu naplaćeno 2.749.554,37 eura, što u procentima iznosi 92,78 %. U istom periodu za fizička lica (domaćinstva) fakturisan je iznos od 1.494.280,99 eura, a naplaćeno je 1.424.539,90 eura, što u procentima iznosi 95,33%.

Troškovi spornih potraživanja odnose se na pravna lica i fizička lica u ukupnom iznosu od 156.055,00 eura.Iznos od 9.923,00 eura odnosi se na otpis potraživanja fizičkim licima **,** a iznos od 146.132, 00 eura odnosi se na otpis potraživanja pravnim licima.Od ukupnog iznosa iznos od 129.749,00 eura odnosi se na 164 pravna lica koja su izbrisana iz evidencije CRPS-a, iznos od 16.383,00 eura odnosi se 19 pravnih lica koja su likvidirana.

Osim blagovremene realizacije poslova od javnog interesa iz osnovne djelatnosti, Društvo je u izvještajnom periodu uspješno realizovalo sljedeće investicione aktivnosti planirane Programom rada Društva za 2019.godinu, od čega su najznačajnije:

* Realizovana je nabavka korišćenje mašine bager–gusjeničar R140LC-9 . Vrijednost ove nabavke iznosila je 79.860,00 eura sa uračunatim Pdv-om, a sredstva su obezbijeđena iz sopstvenih prihoda Društva.
* Realizovana je nabavka polovnog dostavnog kombi vozila marke Citroen Jumper 3.0 HDI u iznosu od 13.500,01 eura sa uračunatim Pdv-om, a sredstva su obezbijeđena iz redovnog poslovanja Društva.
* Realizovani su radovi na izgradnji nasipa (bedema), sa sukcesivnim prekrivanjem sloja komunalnog otpada na sanitarnim kadama tamponskim materijalom.Ugovorena vrijednost ovih radova iznosila je 71.329,50 eura sa uračunatim Pdv-om , a sredstva su obezbijedjena iz redovnog poslovanja Društva.
* Realizovana je nabavka za izvodjenje radova na izgradnji nastrešnice na parking prostoru.Vrijednost ovih radova iznosila je 29.854,34 eura sa uračunatim Pdv-om, a sredstva su obezbijeđena iz redovnog poslovanja Društva.
* Realizovani su radovi na sanaciji odlagališta kabastog otpada. Ukupna vrijednost ovih radova sa uračunatim Pdv-om iznosila je 29.500,00 eura, a sredstva su obezbijedjena iz redovnog poslovanja Društva.
* Realizovana je nabavka bunarske i fekalne pumpe za muljne jame u iznosu od 8.930,84 eura sa uračunatim Pdv-om, a sredstva su obezbijedjena iz redovnog poslovanja Društva.
* Realizovana je nabavka gasnog analizatora .Ukupna vrijednost ove nabavke sa uračunatim Pdv-om iznosi 8.321,17 eura, a sredstva su obezbijedjena iz redovnog poslovanja Društva.
* Realizovana je nabavka sistema za video nadzor u iznosu od 4.703,57eura, a sredstva su obezbijedjena iz redovnog poslovanja Društva.
* Realizovana je nabavka računara i računarske opreme u iznosu od 13.884,75 eura, a sredstva su obezbijedjena iz redovnog poslovanja Društva.

Društvo je, iz sredstava koja su obezbijeđena kroz redovno poslovanje, izvršilo nabavku sljedećih usluga :

* Realizovana je usluga upravljanja i održavanja Postrojenja za procjedne vode u iznosu od 59.967,60 eura sa uračunatim Pdv-om; realizovana je konsultantska usluga za obuku zaposlenih i pripremu IPA projekta vrijednost ove nabavke iznosila je 12.705,00 eura sa uračunatim Pdv-om; usluga za implementaciju Sistema menadžmenta životnom sredinom (EMS) u skladu sa zahtjevima standarda MEST EN ISO 14001:2016.i sistem upravljanja zaštitom zdravlja i bezbjednošću na radu (OHSAS) u skladu sa zahtjevima standarda MEST ISO 45001:2018 i integracija sa implementiranim sistemom menadženta kvalitetom (QMS) u skladu sa zahtjevima standard MEST EN ISO 9001:2016 u poslovni sistem.Ukupna vrijednost ovog ugovora sa uračunatim Pdv-om iznosi 7.543,30 eura; usluge ispitivanja fizičko hemijskih karakteristika procjednih voda prije i nakon tretmana ,vrijednost ove nabavke iznosila je 14.900,00 eura sa uračunatim Pdv-om; usluge monitoring uticaja rada sanitarne deponije na životnu sredinu vrijednost ove nabavke iznosila je 14.835,89 eura sa uračunatim Pdv-om; usluga izrade pravne analize poslovanja Društva u iznosu od 14.900,00 eura sa uračunatim Pdv-om; usluge popravki i održavanja sistema za kaptaciju bio gasa u iznosu od 4.719,00 eura;nabavka izrade aplikacije radi poboljšanja praksi u pogledu upravljanja otpadom ukupne vrijednosti 4.985,20 eura sa uračunatim Pdv-om.
* Realizovana je usluga održavanja vozila na period od godinu dana po partijama , Partija 1: Servis i održavanje mašina za ponudjenu cijenu od 29.820,45 eura sa uračunatim Pdv-om;Partija 2: Servis i održavanje mašina za ponudjenu cijenu od 37.159,10 eura sa uračunatim Pdv-om; Partija 3: Servis teretnih vozila za ponudjenu cijenu od 28.920,21 eura sa uračunatim Pdv-om; Partija 4: Servis i održavanje motora na vozilima za ponudjenu cijenu od 16.909,75 eura sa uračunatim Pdv-om; Partija 5: Servis putničkih vozila za ponudjenu cijenu od 7.961,80 eura sa uračunatim Pdv-om. Ukupan iznos ove nabavke iznosio je 120.771,31 eura sa uračunatim Pdv-om.

Uporedo sa obavljanjem provjerenih poslova iz osnovne djelatnosti koji su od javnog interesa, Društvo je izvršilo nabavku opreme, realizaciju radova, roba i usluga koje su neophodne za obavljanje osnovne djelatnosti Društva.

U izvještajnom periodu raspisan je godine otvoreni postupak javne nabavke za nabavku usluga izrade glavnog projekta za izgradnju sanitarne kade broj 4 na deponiji „ Livade“ procijenjene vrijednosti 20.000,00 eura sa uračunatim Pdv-om. Po predmetnom pozivu pristigla je jedna ponuda ponudjača konzorcijum „Civil Engineer“ d.o.o Podgorica (zajednička ponuda „Civil Engineer“ d.o.o Podgorica i „ Geotehnika“ d.o.o Bijelo Polje). Donijeta je Odluka o izboru najpovoljnije ponude navedenog ponudjača na iznos od 17.600,00 eura sa kojim će se pristupiti zaključivanju ugovora.

Za realizaciju tekućih aktivnosti i opreme u 2019.godini Društvo je iz svog redovnog poslovanja izdvojilo sredstva u visini od 782.828,30 eura ( radovi u iznosu od 130.683,84 eura ,oprema u iznosu od 129.200,34 eura, robe 267.616,82 eura i usluge u iznosu od 255.327,30 eura.

Polazeći od datih ocjena, Skupština Glavnog grada - Podgorice donosi sljedeće

**Z A K LJ U Č K E**

1. Usvaja se Izvještaj o radu "Deponija" d.o.o. Podgorica za 2019. godinu.
2. Intenzivirati aktivnosti na izgradnji sanitarne kade br.4.
3. Preduzeti aktivnosti za nabavku opreme za kaptaciju deponijskog biogasa na sanitarnoj kadi br.3 i ostale potrebne opreme u cilju zaštite životne sredine
4. Povećati stepen iskorišćavanja kapaciteta Pogona za reciklažu za čvrsti komunalni otpad, čime će se smanjenjiti količina otpada koji se odlaže u sanitarnu kadu, a time i povećati količina sekundarnih sirovina koje se mogu ekonomski valorizovati,
5. Nastaviti sa aktivnostima na upošljavanju kapaciteta Pogona za tretman vozila van upotrebe.
6. U cilju valorizacije i postizanja boljeg ekonomskog efekta Reciklažnog centra, u saradnji sa Sekretarijatom za komunalne poslove, „Čistoća“ d.o.o Podgorica, i nadležnim komunalnim službama kontinuirano preduzimati potrebne aktivnosti na postavljanju posuda za „suvu“ i „mokru“ frakciju, i kontrole korišćenja istih od strane građana, shodno njihovoj namjeni.
7. Nastaviti sa aktivnostima na sakupljanju, selektiranju i plasmanu raspoloživih reciklabilnih materijala , u cilju njihove ponovne upotrebe, zaštite reusrsa i životne sredine.
8. Preduzimati potrebne aktivnosti sa nadležnim institucijama i službama - Agencijom za zaštitu prirode i životne sredine Crne Gore i Ekološkom inspekcijom radi preduzimanja potrebnih mjera, u cilju suzbijanja nelegalnog sakupljanja i prometa reciklabilnih komponenti.
9. Za realizaciju navedenih zaključaka zadužuje se menadžment "Deponija" d.o.o. Podgorica.

Broj: 02-016/20-461

Podgorica, 15. maja 2020. godine

**SKUPŠTINA GLAVNOG GRADA - PODGORICE**

**PREDSJEDNIK SKUPŠTINE,**

**dr Đorđe Suhih**